( 118 ) 
que Rois, Ducs, Princes et Potentatz viennent à vostre devocion et 
obéissance et vous recongnoissent pour supérieur; et ceste est la voie 
par laquelle les Romains et autres eurent la monarchie du monde, les 
vestiges desquelz devez ensuivir, pour y parvenir. 
Le tiers et dernier remede est que, pour obvier aux inconveniens qui 
pouroient souldre à cause des differens et discencions que sont entre 
vos capitaines et gens de guerre de pardelà et mesmes entre le viceroi 
et Prospero Colonna et Marquis de Pescaire, fault de deux choses Tune : 
ou diviser les charges dudit viceroi et de Prospéré, de sorte que l’ung 
ne demeure subgect à l’autre et que ledit marquis demeure avec led 1 
viceroi en sa charge accoustumée, ou que vostre M lé pourvoie d’ung 
autre chief et Lieutenant gnal, auquel tous volontairement et sans 
injure l’ung de l’autre puissent obéir, et ne se desdaignent estre soubz 
lui, ains soient enclins de le servir, conseiller et assister comme vostre 
Personne. 
Le tiers remede seroit vuidé si Monsgr de Bourbon acceptoit la charge 
que l’on lui a envoié par M r de Beaurains, ou si le s r Prospéré estoit 
trespassé, comme les François dient, combien que de ce resulteroit 
aultre dommaige pour l’experience qu’il avoit en ce mestier là. 
Et, à cest effect, fauldroit choisir l’ung des deux, ou le Seigr Infante 
vostre frere, lequel est déjà Lieutenant de V e M. en l’Empire, ou le mesme 
Duc de Milan, en faisant son investiture et mariage comme dit est, puis¬ 
que le cas lui toucheroit plus près qu’à nul autre. 
Et faisant, Sire, les choses dessusd es , accroistrez vostre reputacion. 
conserverez vos amis et alliez, tiendrez vos ennemis en craincte et voz 
autres Roiaulmes et païs en bonne seurté, et serez mieulx obey, révéré 
et extimé de tous costelz. 
Et si vous observez bien ces sept remonstrances, ce vous seront les 
sept dons du s 1 Esprit, et, par le contraire, si les mettez à non challoir 
et que laissez les choses au bénéfice de nature, ce vous seront les sept 
pechez mortelz, desquels serez apres accusé et inculpé : vous suppliant, 
Sire, me pardonner ceste presumption, laquelle ne procédé que de bon 
zele. 
GRAND MAISTRE. 
Sire, les choses dessusd es sont très bonnes et louables pour vostre 
honneur et service, mais le tout gist qu’il vous plaise les fere mectre en 
execution, et le plustot sera le meillieur. 
CHANCELLIER. 
Il n’y a que dire ici, sinon de se resouldre et bien tost executer. 
